གཞན་ཡང་ཀྱེ་ཧོ་དེ་རིང་གནམ་ལ་ཀླུང་བཟང་ཞེས།དུས་དང་གཟའ་སྐར་བཟང་བའི་དོན་དང་།གང་གའི་ཀླུང་གི་བྱེ་མའི་སྙེག་ཞེས།མང་བའི་དོན་ལ་འང་འཇུག་པས།འདི་ཡི་དོན་ལ་འཇུག་ཡུལ་རྒྱ་ཆེ་བ་སྔར་གྱི་བརྡ་རྙིང་ཁོ་ནར་བྲིས་ན་ཅུང་ལེགས་པར་སྙམས་སོ།།༼རླུང་རྟ༽ཞེས་པའི་རླུང་ནི་འབྲི་ཚུལ་འདི་ལ་འབྱུང་བ་ལྔ་ཡི་ནང་ཚན་ཡང་ཤིང་གཡོ་བ་རླུང་ཞེས་པ་དེ་དང་།དེ་འབྲེལ་གྱི་འབྱུང་རྩིས་དང་ཕན་ཚུན་འབྲེལ་བའི་ཕྱི་ཡི་ས་ཆུ་མེ་རླུང་བཞི་དང་ནང་ཤ་ཁྲག་དྲོད་དབུག་བཞི་ཕན་ཚུན་བྲེལ་བ་ངེས་ཅན་ཞིག་ཡོད་པ་ཡིན་ཏེ།༼ཀུན་གྲོལ་རླུང་ལྷའི་རྒྱུད༽ལས།ཀུན་འབུམ་གོ་འབྱེད་སའི་ལྷ་དང་།ཀུན་སྒྲོལ་དྲག་པོ་རླུང་གི་ལྷ།ཀུན་རིག་རྒྱལ་པོ་མེ་ཡི་ལྷ།ཀུན་འདུལ་ཆེན་པོ་ལྕགས་ཀྱི་ལྷ།ཀུན་འཇོམས་རྒྱལ་པོ་ཆུ་ཡི་ལྷ་དང་།ལྔ་སྤྲུལ་བ་འགྱེད་ཞེས་པ་དང་།གང་ཟག་རང་རང་གི་འབྱུང་བ་ལྔའི་ནུས་པ་ལ་ལྷ་དེ་དག་གིས་སྐྱོབ་པའི་ཚུལ་ནི།༼དེ་ཉིད་ལས།༽ཀུན་འབུམ་ཤ་དང་འདྲ་བས་ས་བདག་གི་ལོ་དང་ཁམས་ལ་མངའ་མཛད།ཀུན་སྒྲོལ་དབུགས་དང་འདྲ་བས་རླུང་གི་དར་གུད་ལ་མངའ་མཛད།ཀུན་རིག་མེ་དང་འདྲ་བས་མེའི་རང་བཞིན་ལ་མངའ་མཛད།ཀུན་འབུམ་རུས་པ་དང་འདྲ་བས་ལྕགས་ཀྱི་ལྷའམ་ཟླ་བ་ཞག་དུས་ཚོད་ལ་མངའ་མཛད།ཀུན་འཇོམས་ཁྲག་དང་འདྲ་བས་ཆུ་ལས་གྱུར་པ་སྨེ་བའི་ལྷ་ཚོགས་ལ་མངའ་མཛད།ཞེས་དང་ཡང་ན་འབྱུང་བ་ས་དང་ཆུ་མེ་རླུང་ནམ་འཁའ་དང་ལྔ་ལ།ཤ་ཁྲག་དྲོད་དབུགས་སེམས་དང་བཞིར་སྦྱར་བའམ་དེས་ནུས་པ་བསྐྱེད་པའི་ཚུལ་ལ།འབྱུང་བ་ས་ཡིས་ནུས་པས་ཤ་བསྐྱེད་པ་དང་།དེ་བཞིན་དུ་ཆུ་ཡི་ནུས་པས་ཁྲག་བསྐྱེད་པ།མེ་ཡི་ནུས་པས་དྲོད་བསྐྱེད་པ།རླུང་གི་ནུས་པས་དབུགས་བསྐྱེད་པ།ནམ་མཁའི་ནུས་པས་སེམས་ནུས་བསྐྱེད་པར་འདོད་པ་སོག།གང་ཟག་སུ་ཞིག་ཡིན་ནའང་རང་ལ་གནས་པའི་ཕྱི་ཡི་འབྱུང་ལྔ་དེ་དང་།ནང་གི་མི་ཡི་ཤ་ཁྲག་དྲོད་དབུགས་སེམས་དང་།ཕན་ཚུན་འབྲེལ་བ་ཡོད་པའི་འདུ་ཤེས་བཟུང་ཞིང་།ཚིག་གྲོགས་རྟ་འདོགས་པས་མགྱོགས་འགྲོ་དང་མཚོན་པ་མ་ཟད།མིས་ལུས་ཁམས་ཀྱི་སྲོག་ལུས་དབང་རླུང་བཞི་ཡི་ནང་ཚན་རླུང་རྟར་གོ་བ་དང་།ཁྱད་པར་ཕྱི་ཡི་འབྱུང་བ་རླུང་གི་རྟའམ་རླུང་ལ་བརྟན་ནས་དར་ལྕོག་དེ་ཉིད་གཡོ་སྤྱོད་བྱེད་དགོས་པས།དེ་ལྟར་ཕན་ཚུན་འབྲེལ་བའི་སྒོ་ནས་རླུང་རྟ་ཞེས་བརྟག་པ་ཡང་ཡིན་སྲིད་པས།དེང་དུས་རླུང་རྟ་ཞེས་འབྲི་མཁན་མང་།དེས་ན་ཀླུང་རྟ་འམ་༼རླུང་རྟ༽་ཞེས་པ་འདི་ཡིས་བྱེད་ལས་སམ་གོ་དོན་གཙོ་བོ་ནི།མི་ཞིག་ལ་དཔེར་མཚོན་ནས་བཤད་ན།ཀླུང་རྟའི་དར་རྒུད་ཞེས་པ་ནི་ཤིན་དུ་གལ་ཆེན་པོ་ཞིག་ཡིན་ཏེ།གང་ཟག་སུ་ཡིན་རུང་ཀླུང་རྟ་དར་བའམ་རྒྱས་ཡིན་ན་མི་དེ་བདེ་སྐྱིད་ལྡན།བྱ་བ་ཐམས་ཅད་ལམ་འགྲོ་བ་མ་ཟད།ཚེ་རིང་ཞིང་ནད་མེད་བདེ་ཐང་དུ་གནས་ཐུབས་པ་དང་།མི་གཞན་གྱིས་འགྲན་ཟླ་བྲལ་ཞིང་ཁྱེད་དུ་འཕགས་པར་གནས་ན།མི་དེ་རླུང་རྟ་དར་བ་ཡིན་པས།ཀླུང་རྟ་ཞེས་པ་བདེ་སྐྱིད་ལ་གོ་བར་འདོད་ཞེས་པ་དེ་དོན་དུ་གནས་པར་སེམས།གང་ཡིན་ཟེར་ན་ནམ་རྒྱུན་བོད་མིའི་ངག་རྒྱུན་ལ་མི་དེ་ཀླུང་རྟ་དར་བ་ཡིན་ན།བྱ་བ་ཐམས་ཅད་ལམ་དུ་འགྲོ་བ་མ་ཟད།གཞན་ལས་འགྲན་ཟླ་བྲལ་བའི་ལས་དབང་ཅན་གྱི་མི་ཞིག་དུ་བརྩི་སྲོལ་ཡོད།དེས་ན་དོན་ཐོག་ཀླུང་རྟའི་དར་རྒུད་ཞེས་པ་ནི་མི་སོ་སོའི་བདེ་སྐྱིད་དང་།བསོད་ནམས་དབང་ཐང་ཞིག་པ་ཐུག་ཡོད་པས།ཀླུང་རྟ་ནི་མི་སོ་སོའི་བདེ་སྐྱིད་དང་བསོད་ནམས་དབང་ཐང་བཅས་ལ་གོ་ན་འགྲིག་པར་སེམས་སོ།།ཡོངས་གྲགས་ཀླུང་རྟ་ཞེས་པ་འདི་ལ་ནང་གསེས་དབྱེ་ན་༼དར་ལྕོག་༽དང་༼ཀླུང་རྟ༽ཞེས་བརྒྱུད་རིམ་སྔ་ཕྱིའི་ཁྱད་པར་དང་ལས་ཆོག་ཁག་ལ་ཅུང་མི་འདྲ་བའི་དབྱེ་བ་ཡོད་ཀྱང་།དེ་ཡང་ཐོག་མར་དར་ལྕོག་ཞེས་པ་འདི་ནི་སྔ་རབས་བོད་ཀྱི་ལུགས་སྲོལ།གདོད་མའི་བོནད་གྱི་ནམ་སྲིད་པ་རྒྱུ་ཡི་བོནད་ཞེས་པ་དེ་ལས་མ་འདས་ཞིང།